gentaiscool/nusaparagraph_emot huggingface dataset:
Dhukah sampeyan manabi e kenneng PHK. Kalabhan samangken jareya nyareh lakoh nekah mlarat. Tape lok anapah selama panjennegan ghaduwan kaahlian cara ka'dhinto bisa maghabay sampeyan lebbhi ngangka'. Se pertama, sampeyan kodhu onenge napah keahliannah sampeyn sareh manabi sampeyan lok nemmoh. Se kadhuwa', lastarennah sampeyan onenge keahlian jareya, sampeyan bisa ngembanghin sopaja lebbhi sae. Se katello', manabi sampeyan la eksekusi ban ghaduwan hasel toreh keahlian paneka daddhi penghaselan se lebbhi bisa mangangkak sampeyan ban namba aghin perekonimian insyaallah. Dhalam ka'adaan, kadhineka lakar ekonomi semmoh toron tapeh sampeyn kodhu lebbhi semangat ngadepaghin sopaja sadhajanah arebbhen bisa ebbhi olle ban sampeyan jughan bisa ajhar dhari sadhajana. 

Emotion: sad
Dian acaretah ka sinta mon lambhek dian reh demam panggung kiyah. Bhen ongghe'eh ka panggung musti sakek tabuk ben ngetter. Lambek biasanah dian mon bedeh nampil a tari riyah pas tak ngakan ghellun sabelun tampil, makle tak jhu eek. Pas makle tak ngetter riyah dian lakoh latihan maloloh ning adheknah benyak oreng. Bit abhidhen dian bengal ben biasah tampil ning adhek benyak oreng. Sinta pas olle inspirasi dhe'remmah makle bisah tak demam panggung. Sinta ben dian akhirrah rop-porobhen nomor telpon makle bisa pagghun chatan. Sinta akhirrah norok latihan ben les tari ning semmaken romanah. Sinta terro dhedih engak Dian se tak demam panggung. 

Emotion: fear
Teppak tanggel petto’ januari zaim ulang tahun, cakancana sareng keluarga merencanakan kejutan gebey ulang tahunnah zaim. Acara esabek e romanah zaim, kancana zaim saleng ajenjien tak nyapah ka zaim amargha mare zaim kepekeran andhi’ sala apah. Sebelum tanggel petto’ zaim la tak ekancaeh maso kanca sebangkunah lakar la sengaja mare zaim peggel. Zaim deri tanggal enem adek cacanah sekaleh amargha adhek se ngancaeh ben ngajek caca, zaim apang rasa tak nyaman akhirra e bekto istirahat zaim kadibe’en entar ka kantin meleh jejen ben minuman tape zaim tak langsung abhellih ke kelas namun entar ke lapangan metadhe’ bekto istirahat e lapangan sareng kancana se laen kelas.

Emotion: surprise
Sapa se ta' buruwa mon ngatela' setan apa pole la na'-kana' kenne', engko' toman ngatela' setan acethak macan amata mera e bhungka kapo bakto mole ngajhi ongghu gharimisan sara. Setan reya enga' na'-kana' keng acethak macan ban atareng, matana mera, obu'en abis-grambis. Engko' dhuli berka' bakto ngatela' setan macan jiya dhala taantem ka gheddhung ban cethak mencol. Molae dari kadhaddhiyan jiya engko' mon pas mole ngajhi nantos oreng ghallu otaba menta ater. Mon pas ta' nemmo oreng lebat ban tada' se bisa epentae tolong engko' biyasana lebat jhalan laen sanajjan abak jhauwan polana kan kapo jiya teppa' e budina roma.

Emotion: fear
Dia norok ujien nasional otabeh UN teppak SMA. Polanah Dia ngalak jurusen IPA neng SMA, tebhenah Dia kodhu mele sala sittong deri tellok mata pelajheren IPA ghebey e kalak neng Ujian Nasional. Sistem riah berlaku teppak neng angkatannah Dia. Polanah Dia lebur dek Kimia, tebhenar Dia ngalak ujian nasional kimia, e seddhik eng tellok pelajheren wejib matematika, bhasa Indonesia, ben bhasa Inggris. Teppak ngerjaaghi ternyata Dia kepelengan bik al-soal Kimia. Dia lok yekin jhek bisa lulus minimal skor neng mata pelajheren kimia ujian nasional. Tebhenah Dia je-ngajeh ben aduweh. ternyata Dia ongghuen lulus ben Dia asokkor sarah bisa lulus make bik nilai pas-pasan.

Emotion: happy
Takerjhat sara bakto entar rapat abakkelle majhadi' se dhaddhi klebun e Dhisa Billa'an Kecamatan Proppo Kabupaten Pamekasan. Bakto jiya rapatdha bada e hotel Front One Pamekasan arapa bakto maso' ka Kennengngan rapat bada tang kanca kuliah la dhaddhi klebun. Jha' mon neng Madhura reya dhaddhi klebun kodhu andi' pesse atosan juta ban kodhu aladhin magharsare. Aherra dha'-kandha'an dhala abit ban tao jha' setiya bannya' otanga marghana dhaddhi klebun. Engko' sabellunna ere tape aherra asokkor sanajjan ta' dhaddhi apa tape engko' bisa tedung nyaman polana ta' mekkere otang ban ta' andi' otang. Kabada'anna ghun kop-cokop kaangghuy ajhalani odi' ban bisa mabhunga ana'-bini.

Emotion: surprise
Abak posang saongghunna bakto adaftar neng Universitas Madura (Unira) e taon 2013 engko' arassa senneng ban bhunga polana aherra bisa akuliah se ta' pate jhau dari roma. sanajjan banne Universitas Negeri tape bakto taon jiya Unira aropaaghi Kampus se ekasennengnge bannya' na'-kana' ngoda e Madhura apa pole jurusan pendidikan se bakto jiya nabuy sara na'-kana' se ngala' jurusan pendidikan.  Bannya' se terro dhaddhiya ghuru polana bakto jiya kasempadhan dhaddhi ghuru ce' bannya'en ban ghampang ta' rowet enga' kalakowan se laen. Sanajjan saongghunna engko' senneng elmo sosiologi tape polana tada' jurusan jiya mangkana engko' ngala' jurusan Pendidikan Bahasa dan Sastra Indonesia.

Emotion: happy
Tanah longsor jughan benne Keng coma masalah sakonek dhari pangeran, bhunten. Aneka olannah manossah jughan se maghabay dhibi' bencana neka. Padahal manabi e tengale pole, tanah longsor neka bisa daddhi sebab sobhung ka' bhungka'an se maghabay cekkan. Lamon dhari paneka oreng jareya bisa e kepateh loh kennenge tanah longsor neh. Napah pole oreng se odhi'na neng dataran tengghi se la ampon biasa bedeh ka' bhungka'an. Pan saponapan oreng sadhajana la kodhu masalamet badhan dhibi'tor reng oreng sadhaja, sopajha hal jareya bisa sampeyan atasaghin kalabhan dhari paneka sala settongah engghi ka'dhinto jha'sampe' mogher ka' bhungka'an dhen bedhen. Sebab bhungka neka daddhi pamasekken tanah se ampon ombhut.

Emotion: fear
Kastah, salah settong dhabunah reng tuah manabi ampon la tada' se bisa e arebbhin pole kacoali nanges. Kalangan dhari neka oreng kastah jariya paste la badha sebab ban margannah. Kaula toman kastah amargha toman lok anyapah sareng Ebhu selama du mengghu. Ban dhalam kaadaan jareya Ebhu duh cek butonnah ka Kula. Kaula paham betul aneka rassah se lok bisa e poter bab e pebelih pole amargha la ampon kadaddhian ban ampon lebhat. Samangken cokop pabennyak duwah tor masajhen semmak bein ka reng seppo. Samangken insyaallah daddhi lebbhi sae ban lebbhi a jhaga bein. Hal neka amargha oreng seppo la ampon tuah ban butuh potra potrenah.

Emotion: sad
Oreng ngetelak genderuwo riyah pasteh  bedeh se takok, tapeh bedeh kiyah oreng se acaretah toman ngetelak genderuwo ben eyerrep genderuwo. Genderuwo riyah kocak'en setan lakek se lok ngangghuy klambih keng ngangghuy kolor biasa, bhedhennah rajeh parak padenah raksasa ben tabuk'en rajeh, obuk'en lanjeng. Genderuwo riyah kocak'en oreng nakok'en ben mrenges muwanah ben jahat pole. Genderuwo riyah kocak'en sereng bedeh neng kennengan se senget gebey ngerrep oreng. Mon oreng jheman lambek kocak'en sereng atemmoh ben genderuwo riyah. Oreng lambek'en jiyah bedeh se bengal ben bedeh kiyah se takok sampek buruh mon ajheling genduruwo riyah. Mangkanah kodhu tengateh mon bedeh neng kennengan senget.

Emotion: fear
Tobhet jiah sarana se teppak ghebey ambu sekejjhik deri bennyak aktivitas, ngejernihaghi pekkeran, ngevaluasi perjalanan se le mareh e tempuh ben ngak ngengak'en pole cita cita, misi otabeh tugasseh neng bhumeh riah. Ketellok, tobhet dheddhih sarana tazkiyatunnafs otabeh nyocceaghi jiwa. Jiwanah manossah andik duwek kecederungan, se pertama kecenderungan ngelakonen hal hal beccek ben se keduek kecenderungan ngelakonen hal hal jhubek. Wek duwek eng nguasain jiwa a te ghentean. Teppak ajiah ngelakonen hal beccek, jiwanah dheddhih ngalamin pencerahan. Ateh kiah dheddhih sehat ben bherse. Tapeh teppak ngelakonen hal jhubek, kotor jiwanah. Menurut Rasul, teppak seseoreng ngelakonen hal jhubek, atenah e kennengen noda bik sittong titik celleng.

Emotion: sad
Oreng penter jyah pstennah butoh ajher. ban ajher jareya butoh bhakto se ekorbanaghi, rassah lessoh, katekonan, kasabberen, biaya, ban laen epon. Oreng se ghaduwan penghargaan jareya benne e berrik ALlah bisaos. namong Allah aberrik kamapoan ghabay aneka ban aeka jughan manfaataghin kampoan se eberrik sareng se kobesah tor e lanjud aghin, tor e perjuangaghin, tor e pemassak kalabhan daddhi se lebbhi sae pole. kadinaaph carannah, ghi ajher. Ngalowangen hakto ghebey ajher ban ngolangen apah se kodhunnah e ajherin. mannang dhalem lomba neka bisa kadaddhian manabi sampeyan bisa manfaat aghin kasempadhen. Ban jarang oreng oneng masalah jaeya. daddih sampeyan toreh petekon dha' kamampoannah bhi'dhibi' edheng.

Emotion: happy
Mun bejhi` ngabes jedding se gheddhe`, ye bherse`eh. Pertamana paleng nyaman merse`eh jedding ruwa ye pas sakalean mandi otabe pas nyassa e jedding. Kaduwe`, siapaghi ghellu sikat ben obat se ghebey ma bherseh bagiyan jedding se gheddhe`. Bisana ye tembokna jedding, lantai, WC, bak mandina bherse`eh angghuy deterjen, panengnga mun deterjen lebbih mate`e koman otabe ola` antengnga. Katello`, panengenneng sampe` 3 menit, sampe` sabunna la eparata ka sakabbhianna bagiyan jedding. Kaempa`, molae sikat se bagiyan la eberri` sabun se pertama kale. Mun bisa sikat jedding se bagiyan dalem bak mandi bhidhe ben se bagiyan luar. Bede tello` sikat jedding ye ruwa sikat WC, dalemma bak mandi, ben sikat bagiyan luarra bak mandi. Dhaddhi ma` le bherseh ben nyaman. 

Emotion: disgusted
Mon bedeh oreng se ghik buruh arembik, tatanggeh pagghun benyak deteng ghebey nyapot. Biasanah oreng nyambih peralatan bhejik ghebey e berrik ka se mareh lahiran ghebey hadiah, otabeh paralan ibu menyusui. Bedeh kiyah se nyambih rinso ben kabhutoan pokok. En laen oreng aberrik kado, samampunanh. Mon andik budget pesse se abek rajher, dheripada aberrik bhereng bhejik se ghitak pasteh e anghuy ben e kabhuto, angok aberrik Emas Logam Mulia bhein ghebey hadiah. Mon aberiik emas, misallah ghitak e ka huto, nyaman sempen, tak kerah roak. Mon misallah e kabhuto nyaman jhuel. Kado emas riyah nilainya pagghun oghhe sabbhen taon, dhedih tak kerah arang korang mon misallah e sempen abit. 

Emotion: surprise
Ekao'-tako'e apa pole na'-kana' kene' areya bisa majherra kantos towa. Bhuktena engko' molae dari ghi' kenni' eko'-tako'e maso obu' bi' tang taretan, eko'-tako'e koceng. Mon nyeddhing lu-bulu kadhang nyangghu tekos otaba koceng. Dahddhi sampe' setiya tako' ka keban koceng ban keban abulu laenna. Bi-lebbi keban kenni' se anyama tekos. Molena ngajhi toman netdha' tekos e longlonganna roma, engko' abhanjal pas cethak taantem ka gheddhung. Se lemmi gharimisan bakto tedung e korsena nyanynya lem-malem tekos temmo aglajar e mowa, sokona lembu' ban leca' bada kokona se abak jhem-tajhem. Mare jiya se tedunga pole engko' tako', jherra tako' bada tekos pole se agalajar ka mowa. Gharassana cora' la ta' bisa aghuli otaba ngalakone apa pole salaen acerreng ban rassana bhadhan agledder kabbhi ghliya'.

Emotion: sad
Taon keduek neng MAN Bhengkalan, jiah teppak 2017. Engkok norok lomba noles cerpen pole. Tang kakak kelas lok norok polanah le lolos. Engkok mangkat bik beberempah nak kanak se norok lomba kiah. Teppak jiah tang pekkeran macet. Ceretah se mareh e susun gheris besarrah dheng bedheng lok endek keluar. Engkok kepelengan. Sala teppak jiah engkok semmoh komat. Engkok tojuk neng bebenah AC se cellep sarah dhegher engkok kek tabuk. Neng tengnga lomba, engkok amet dek jeddeng ben ataeh. Teppak jiah engkok mekker deemmah caranah male bisa noles. Konsep se mareh e susun bik engkok jiah semmoh ngeblur, lok jhejhek dhesarrah tebhenah lok merrik ghembher se realistis.

Emotion: sad
Dhabunnah ramah ghi' teppak dho kondo sareng kulah kadhineka "Bhing, manabi manossa se badha neng dunnya neka la ampon sobhung, kadhinapah perasaannah sampeyan ?" Pas kulah adhabu "Ghi... psti dukah mah, tapeh kadhinapah pole, manossa neka paste bhakallah meyossah ban seddha". Ramah langsong adhabu se maghabay kaula cengngeng "Kadhineka alorrah kaodhi'an manossah bhing. Neng dunnyah neka coman ngampong bein dha' sakobesah. tapeh manossah samangken ampon la lok oneng andhap dha' Guste Allah. Kalabhan manossa neka lok enga' jha' badha manossah laen neng bumi kareya ban semmak sareng badhannah. Tapeh kadhang lok eangghep. mangkan san le tadek tak le taoh rassannah e dhinaaghin sa bit abiddeh". Kulah langsong ngelle aeng matah.

Emotion: sad
Tapeh lok cuma soal finansial. Adek eng anggota keluarga biasanah merrik pengaruh secara mental dek reng oreng se e ghin aghin. Misallah lakeh se e ghin aghin binenah dheddhih lebbi neng enneng, apah pole mon lakenah jiah lok pateh penter komunikasi ben mala secara mental ngeghin aghin anak eng sekaleh. Anak eng bisa keelangan duwek oreng tuah secara sekaligus. Sittong lakar le adek omorrah ben sittongah pole bedeh tapeh kadik adek, semmak tapeh lok bisa e semmak'en. Kondisi kadik riah biasanah nyakek'en anak eng secara delem. Akhirreh anak eng ngerassah kedhibik ongghuen teppak oreng tuah binek eng adek omorrah ben bapak eng stres.

Emotion: sad
E bektoh tedung neng kasor operasi jiah, Rose mekker jhek ajiah odik enjek, mateh ghilok. Odik neng antaranah odik ben mateh, rassah nelangsah se sarah ongghu, ben lok terro odik tapeh lok e berrik mateh. Rose nyeling dokter anestesi se nyunteggeh bik obhet bius bik rassah kosong, pandhengan se adek essenah. Keng iyeh iyeh bhein. Rose lok peduli pole dek apah bhein se kejadien dek abek eng. Make le teppak jiah dokter ngocak kalimat kalimat se berusaha nyemangataghi Rose, Rose pagghun akadik betoh, kadik patung se e ghember Jack neng bukunah. Mekkeren jiah Rose sajen sedih. Ajiah mekker mon sokonah adek, Jack lok bisa ngedheddhiaghi Rose ghebey model. Rose dheddhih takok.

Emotion: fear
Rapat reya lakar kalakowan se biyasa mongghu ka oreng se segghut. Tadarina ta' toman noro' rapat lebat video engko' dhala ta' metto oca' sakale. Engko' mon acaca lebat virtual lakar lebbi tako' etembhang rapat langsung se bannya' orenga. Keng mon la rapat virtual ta' bisa acaca apa sanajjan se laen ta' ngabas tang mowa kalaban langsung. Ta' tao arapa me' da'iya apa keng polana ta' toman otaba keng lakar engko' orenga sennengngan noles etembhang maso acaca e bannya'en oreng. Toman e settong bakto neng rapat sa-Indonesia engko' ta' bangal matao roba ghun matao ales ban mata tadarina tako' ekatela' tang mowa.

Emotion: fear
Se paleng ekaterro reya tang tolesan kalowar kalaban bacaan Kompas.  Engko' terro sara dhaddhiya tokang toles se tolesanna bisa terbi' e koran Kompas otaba Jawapos. Tape rassna berra' polana tang pangataowan ghi' jhau dari oca' penter. engko' ghun andi' pangaterro tape saengan se penter reya bannya' sara. Tang pangataowan ta' ghellem atamba, sanajjan segghut ngerem ka Kompas, tape cerpen se ekerem ta' pada ota ta' karaddhu ka koran nomer settong jiya. Sabellunna ta' toman peggha' arepbhan kalaban ngoba karakter tolesan, tape sajan segghut ngerem ban ta' terbi' aherra engko' sadar jha' tang pangataowan biyasa bhai ta' maso' ka ondhaghan se tengghi.

Emotion: sad
E bekto liburan dian, dessy ben nanda jher- kelenjer ka pantai selopeng. Dian, dessy ben nanda entar ka pantai selopeng nompak mobil. Dian ben dessy anjenjian kompol neng romanah nanda amargha nompak mobila nanda. Dessy ben dian deppak karomana nanda pokol pettok, semarena akompol kabhi ben ngechek reng-bherengg se eghibe’eh dian, dessy ben nanda langsung mangkat amargha takok kesiangan ben takok macet e jelen. Sepanjang perjalan dessy, nanda ben dian ayanyi reng bhereng mare adhe’ se tedungah polanah pantai selopeng jeu. Tiba-tiba tabu’en dian tak nyaman e jelen apangrasaa ngotaah amargha jelennah tak nyaman, akhirra nanda me ambu mobilla ke penggir mare dian ngotanah nyaman.

Emotion: angry
Tak kabhi oreng mon andik katerroan bisa langsong e bellih. Sabegien oreng kodhu nabong ghelluh mon terro melle bhereng, otamanah bhereng se andik argheh larang. Ariyah tabungan se bisah e angghuy ghebey tojuen jangka pendek engak le-melleh bhereng riyah. Sittong, tabungan biasah ning Bank Jago. Bank jago riyah andik fasilitas kantong-kantong se bisa mapesa tabungan. Misallah ben terro nabong melle hape ben melle laptop bhereng makle tabungan melleh laptop ben hp tak a campor, dhedih e pesaen anghuy fasilitas kantong riyah. Produk se laen bede Reksadana. Reksadana riyah investasi jangka pendek. Merep engak nabong tapeh bhekal olle hasel laen dheri margin investasinah. Selain tambeen dheri topup pesse dhibik, bhekal olee tambeen dheri bunga kiyah se lebbi rajeh dheripada bunga tabungan biasah. 

Emotion: happy
Mon bedeh oreng melleng ben bellis biasanah sereng ngancem korbannah ngangghuy senjata se menakok'en, misallah pistol. Oreng jahat se nengghuk pistol riyah biasanah benne oreng jahat se biasa kellasah le kellas teggih, polanah benne sembarang oreng bisa olle nyempen senjata tajem kaden pistol riyah. Pistol riyah aropaagih senjata apoy se egunaagih gebey nembak. Neng delemmah pistol riyah beddeh peluru se etembakagih dek oreng otabe benda, peluru riyah egebey deri besseh. Pistol riyah bahaya polanah bisa gebey nembak sampek dek jarak jeuh. Oreng se kenneng pistol riyah pasteh lokah. Mon e tembakagih kenneng dek dedeh otabeh cetak bisa gebey oreng mateh jughan, mangkanah jiyah pas bennyak oreng takok mon bedeh oreng melleng se ngancem ngangghuy pistol. 

Emotion: fear
Lakar la ongghuwan mon UGM reya kennengnganna reng-oreng penter. Lakar la sakabbhinna oreng penter se bada e tv ban se sukses reya mon banne dari Universitas Indonesia (UI) ya biyasana dari UGM ghella'. Patot bannya' se bhu'-tarebbhu' adaftar kadissa tamaso' engko'. Engko' adaftar terro ngala'a jurusan sastra kaangghuy olle gellar Magister of Art otaba oca' laenna S2 sastrawan tape ta' etarema. Tang elmo ghita' bis matembus tembo' tebbella UGM kaangghuy nyareng reng-oreng penter. Tape engko' ngala' jhalan Beasiswa mon ta' ngangghuy beasiswa cora' ta' kowat maso SPP per-semeterra se kodhu ebajar, apa pole setiya la andi' ana' ban bini se kodhu eyodiin ban eyenguni.

Emotion: sad
Dhari ghi'kanak kulah senneng malolong pesse ghebey melleh emas, sampe' lkulah jarang sarah se nyamannah ajhajan manabi neng sekolaan jareya sakeng terronnah ghaduwan obhang. Ban lamba' neka lakar la dhujen melleh emas ghebey dhi'andhi' jaruah. manabi entar elleh ban ngobenge emas ka'dhinto kulah biasannah segghut acarok bik reng dhisah jaruah, sebab mereka neka lakar la dhujen abey sambey ban terro ngelluin jaruah saenggha kadhang kenneng sellat. kadhang jughan mbak se ajhaga tokonnah ghi torok ocha' kalaban pettannah mbak neka. kadhang kulah ngamok kadhibi' jaruah polannah lok dhik e ladhinin ban akherrah a pinda ka kennengan laen, tapeh duh cek terronnah entar ka toko jareya saongghuna seh  

Emotion: angry
Sadhajana elmo se e ajharin sareng guruh pastennah jaruah ban arebahannah aneka bisa daddhi manfaat ka'adha'eng ka kita selakoh moredde jareya. Salah settong ajharen guruh kulah tor se paleng kulah enga' tor emodhin ghi sala settongah ajharan dhari ustadzah se badaha neng ibtidaiyah lamba' teppak asekolah. Nyoro kaua=la noles tolesan se inpiratif amargha tang tolesan jareya genteng ruah ban kata katannah dabunnah sae. Ustadzah jareya adhabu, manabi pa apah elmo se etoles sampeyan paneka e becah sareng oreng ban oreng jareya ngalakone tor kabukka' atennah amargha tolesannah sampeyan jareya, aneka bhakkal daddhi settong kamoljaan ban daddhi elmo se bermanfaat ka sadhajana oreng. Daddhi molae dhari ka'dhinto kaula senneng sarah. 

Emotion: fear
Kista reya panyaketdha oreng bini' se aropa dhaghing se tombu e bharanga reng bini' mon ta' dhuli etambhai bhakal sajan raja ban bisa bahaya ka orengnga. Bakto tang embhuk sapopo ecapo' kista, orenga pas ta' toman aghella' tadarina takerjhatdha, aherra sataretanan arembhak kaangghuy eyobhatdhi kalaban tradisional otaba obhat pagharan. Sabellunna epareksaaghi ka terapina Pa' Sugeng e Bangcelo' Sampang. Esoro segghut ngenom aeng lakellana dauna mures se towa. Ebakto bhan are ngenom lakellana dauna mures, olle saminggu apareksa ka dokter, dokter takerjhat keya, kistana la kenne' ban para' tada'a. Aherra mowana tang embhuk sapopo reya jhembhar pole pas sajan segghut ngenom aeng obhat ghella'. Setiya orenga sehat ban kistana elang ta' osa oprasi. Jha' kabannya'an kista mon eyoprasi reya biyasa segghut tombu pole ban sajan sara.

Emotion: surprise
Tang mbak akabin teppak jiah. Tamoy undangannah se deteng akadik oreng entar tawaf, alias cek bennyak eng kadik tasek esseh manossah. Make neng dhisah ben outdoor, tang mbak nangghek band kancanah se deri Universitas Airlangga. Band jiah amaen bennyak alat musik. Tapeh sakabbhinah alat musik se ringan suaranah, adek se ngibeh drum, ben en laennah se rek berrek. Teppak jiah suasana se e bangun akadik cek gayanah. Kadik bedeh neng gedung padahal keng efek seri live music band jiah. Sang tamoy le kareh dhiddhik, nak kanak entar request beberempah lagu dek band jiah ben tang mbak bhunga polanah bennyak se lebur bik band jiah.

Emotion: happy
teppak jiah tang keluarga besar entar akelenjer dek cipanas neng subang. engkok ben tang keluarga besar mangkat nompak mobel. kami keleburen akadik biasa mon en maenan aeng. bennyak wahana neng dissah. marenah amaen neng cipanas, kami ambu neng len jhelen ghebey ngakan neng sittong roma makan se semmak bik lokasi wisata. kennengan teppak bedeh neng ghe ongghe'en. kami toron ben ngakan menu kakanan sunda se rassanah bennyak manesseh. pertama kaleh engkok jiah ngakan sayur asem sunda se manes peddhis, lebbi legit rassanah deri sayur asem biasa. tapeh teppak mole engkok parak ceccer. engkok deri bun kacer nompak'ah e soro dek bun kangan, neng bun kangan labeng le e totop. engkok nanges teppak le ongghe dek mobel.

Emotion: sad
Ta' bannya' oreng bisa tapangghi ban marabu Pa' Radhar Panca Dahana (RPD) se aropaaghi sastrawan, pangangghi' teyater, ban oreng se penter elmo Bhudhaja Indonesia. Salaen sibu' RPD jhughan andi' panyaket gagal ginjal se kodhu nyassa dara bhan Minggu ban kaangghuy ngorange sake'en se eyenom kopi bulla' maso aeng cellep bada es batona. Asakalangkong sara ka Ba' Novi se bisa marabu RPD, polana ghun Emba' Novi se bisa akomunikasi polana moretdha bakto e Jakarta. Se laen ato-foto maso Pa' Radhar, engko' sakeng sennengnga dhala ekaloppae se menta'a foto. Tape sanajjan ta' bisa afoto engko' andi' bakto se lebbi argha iya areya ngater Pa' Radhar ka Bandara. Se ta' nyana engko' epentae nomer HP ban eyajhari pan-barampan carana dhaddhi oreng se bhaghus. Pola ghun engko' se epenta nomer Hp polana engko' ta' enga' se laen.

Emotion: happy
Teppa' areh se bisa mabungah ka ateh engghi paneka teppa'kaula amantan sareng tang raka. A mantan jareya lok coman ma palolong reng se kaduweh bisaos, namong duwa'kaloarga se bisa daddhi settong sadhajannah. A mantan jareya benne keng coman ngarassaen nyamannah tedhung bisaos, namong jughan rassannah nekmataghin odhi'bhareng sa omorrah odhi' ban sampe' ka soargha. Manabi sabelummah a mantan kaula a tanya sareng lakeh kulah pan saponapan pertanyaan, ban Alhamdulillah dhari jawaban ka'dhinto se maghabay kulah bisa ka bukka' atennah ghabay ngalanjutaghin ka odhi'an se lebbhi sae jughan ban bisa mapalolong pa apah se bhakal e kalakoneh ka adha'eng. A mantan nekah ghampang namong mertahanaghi aryah se mlarat.

Emotion: happy
Manabi terro lok demam panggung kodhu sereng lateyan. Lateyan riyah esesuaiagih bik perkara se elakoneh misallah nyanyi, tari, pidato otabe puisi ben laennah. Lateyan riyah bisa gebey ngebiasaagih tampil neng adek'en oreng bennyak ngelangagih rassah takok ben kobeter. Salah settongah lateyan se bisa elakoneh dibik jiyah lateyan neng adek'en kacah. Oreng bisa ngacah dek kacah se rajeh, deddhi oreng bisa ngetelak muwanah dibik, taoh gerakan bhedhennah dibik, ngerteh se ekekocak ben ngeding sowaranah dibik. Dheddhi oreng se lateyan neng adek'en kacah bisa ngenilai penampilan dibik korang apanah, ben ngelateh lok todus acaca otabe ngelakoneh perkara se eketelak dibik. Lateyan dibik neng adek'en kacah ben ngedingagih sowaranah dibik degghik bisa taoh eddimma salanah deddhi bisa engak kodhu mebeccek e perkara kammah. 

Emotion: fear
Bhakto sakek Sarah jaruah lakar kondisi nah tang mbak neka badhan sadhajana lemmes tor robannah neka badha konenga diddhik. Lastarennah dharinjareya sadhaja kolekna neka semmoh kerreng tor kerok jaruah ban lakar lok bisa pa apah makeh ngakannah bein la mlarat sadhaja. Sakaloargha ghi panek ban e ketangesin laennah sebab la e padek remmah pole. Mela dhari jareya mbak neka lok bisa ngakan tor ngenom amargha moal malolo ban lok bisa masok lekkannah nase' sabuter bein. Hal neka se maghabay sadhajana jareya bisa sa deh endeggeh panek nengale ka' adaannah mbak se la parak adek eh jyah. Lajuh e patennanh sareng Ramah se sabber jareya ban dhari neka semmoh la lok paneghan pole.

Emotion: surprise
Tako' nai' ka bhungkana dhuwa' polana ca'en oreng bada patoghuna. Patoghu reya setan se nengenneng e settong kennengngan esebbhut patoghu. Ebakto ngala' dhuwa' e jharat bara' bhender ongghu tang kanca ghagghar pas tananga langsong bilu'. Bilu'en reya sara dhaddhi bi' engko' dhuli esambi ka tokang pecet ma'le ta' sara. Aherra ghan jiya engko' tako' nai' ka bhungkana dhuwa' polana bada patoghuna. Nomer settong lakar bhungkana dhuwa' reya powa ta' enga' ka' bhungka'an se laen. Keng mon buwana lakar nyaman, ropana pada maso anggor Mon massa' celleng sara, keng se paleng nyaman reya dhuwa' buter. Buwana kenne' keng manis. Tape jiya tako' se ngala'a buwana polana mon pas labu pagghun potong biyasana. 

Emotion: sad
Benyak nak-kanak se penter ajher maloloh ning sakolanah. Mon serring ben rajen ajher pasteh bede manfaatdheh. Bedeh kiya se bhekal olle penghargaan engak siswa terbaik dheri gurunah otabeh olle penghargaan dheri oreng tuanah. Penghargaan riyah tak musteh berupa piala otabeh piagam, bisa kiyah engak eberrik pesse, e pojih sampek e berrik hadiah se arghenah larang. Kabhi oreng senneg e berrik penghargaan riyah. Tak ghempang bisa olle penghargaan mangkanah benyak oreng se ajher pa bhejeng otabehalakoh sampeh lesso. Polanah bisah olle penghargaa riyah. Olle promosi ben olle jabatan se teggih kiyah bisa dhedih sebuah penghargaan se kabhi oreng bisah olle ben berhak ghebey olle.  

Emotion: happy
Kadhinapah sampeyan oneng manabi hadiah neka palsu ban bhunten otaba bharangah neka bhagus otaba la ampon rajhe. Ghaduwan bannyak carah se sabenderrah. Namong parlo e peka enga' manabi sampeyan neka terro taoah ghi angoan jhuel bein ban tengale ghhellun baharangah kadhinapah. Manabi elektronik ghi saran kulah yeh langsong lelang bein otaba jhuel bein. Kecuali olle hp jaruah se lebbhi sae akadhi iphone neka tak anapah. Se kattello' paneka sampeyan kodhu tengale panitiannah neka sapah, manabi la ampon onenge latar belakangah ghi mon aman jtak usah e jhuel, tapeh manabi latarrah neka dhujen ka pesse ban dhen beden, langsung jual otaba lelang bei tak anapah.

Emotion: surprise
Ani toman edinaagih kedibik neng romanah, pertamanah Ani gik bengal polanah tadek oreng tapeh san abit Ani pas dedhdhi takok ben nanges neng kamar. Teppak jiyah oreng romanah lok dik abelih ben cek abittah se bedeh neng luar.  Ani pas polanah ajelling deri budinah gorden jendelan romanah. Polanah lok ekenal, Ani lakar sengaja lok nyambit ben lok bukkak agih labeng romanah. Keng apessah, labeng jiyah loppaen lok ekonci aherrah oreng jiyah masok pas terro ngecok'ah TV neng romanah, Ani tekerjet pas langsung atowat.  Padahal oreng jiyah ternayat mbak'en se gik burun deteng sekolah. Ani langsung kejjer nangessah sajjen banter polanah takok, tapeh mbak'en agellek sambih bingong.

Emotion: fear
Manorot kulah pa apah neka kan la ampon bedeh se ngator ghi tarotamannah jareya mennang undian misallah wkwkwk. Kulah neka ghauwan tips sophaja manabi olle undian terro abiddeh ban awet bharangah jareya ghampang carannah wkwkw. Rabhat sala settongah cara maghabay awet settong bharang, namong sampeyan kodhu onenge bharangah ka'dhinto apah ghellun. Manabi elektronik manorot kulah tebbhus mode bein alias e jhuel bein male lebbhi awet ban daddhi pesse tantonah. Ban sampeyan bisa ngobange hal se lebbhi sae pole akadhi emas mungkin se bisa ngasellaghin pesse pole dhalam 5 taon ka adha'eng kan lomayan kyah. Daddhinnah sampeyan olle pesse a pat lipat margennah mennang undian jareya.

Emotion: happy
Selang bektoh olle duwe’ minggu, rendi e olok maso atasannah untuk menemui neng ruangannah ternyata rendi e phk alasannah amargha rendi korang gercep. Alasan tersebut gebey rendi peggel karna tak masuk akal. Ternyata alasannah rendi epekeleuar amargha bede oreng se maso’ah, oreng tersebut bede keluarga maso atasannah. Rendi ngaok ben peggel ka atasannah amargha kelakuannah e kalak oreng laen ben alasannah epekeluar tak masok akal. Akhirrah e perusahaan benyak se neser ke rendi amargha musibah se ecapok rendi, karyawa se laen a do’a mander rendi dulih olle keluan se begus ben bos se pelak se jujur. Rendi bedenah ghun nangis amarha sakek ateh diperlakukan ngak riah.

Emotion: angry
Congoco ye riya oca` dari oreng ka oreng alen se aslina begh nyinggung perasaanna reng laen. Tergantung orengnga kiya tingkat parahna co ngocoan riya. Bede se pera` congoco dhanbaddhanan nyamana reng tua, bede se ngoca` apacaran bi` sapa ruwa, ben bannya` pole. Neng Indonesia biasana dari kanak SD sampe` SMA, tape mun SMA neng Indonesia la jarang bede kdhaddhian. La raja panengnga. Mun e luar naghara co ngoco ruwa sampe` sarah ghellu, sampe` ta` ende` maso` sakolah ben depresi. Nyamana co ngoco ye biasa bhai e kopeng, jhe` pate kala` ka ate, ma` le ta` atokaran. Co ngoco ye parlo nengghu atoranna kiya, jhe` ra sara ghellu.

Emotion: fear
Jhaman samangken neka la ampon a kaet aghin sareng media sosial. Daddhi pangangghuy media sosial jughan paste kodhu pabennyak bijaggeh melannah dhari jareya e ka'dhinto bannyak kejahaden verba se bisa maloka mentallah oreng. manabi dhari kabanynya'an panke oreng neka dhujen a buly oreng amargha bodinnah otabah feseggen oreng jareya. Kkabannya'an nga hina feseggeh oreng akadhi kasussah kekeyi aneka kan neser bannyak se nga buly feseggeh. Ghi manorot kulah, kita daddhi manossah jareya lakar pamerrinnah sakobesah se kadhi jareya daddhi jha' man toman a komentar soal fesek sebab jareya mosonnah sareng sakobesah. Sadhajana manossah takerrannah en laen daddhi jhe' pe de pade aghin.

Emotion: angry
Sampeyan kodhu onenge pangaloaran sampeyan bha bhulannah neka sanapah. Lastarennah jareya bhagi pessennah sampeyan bhi'dhibi 'edeng sopaja lok abeysambey. Manabi sampeyan la ampon ngebey daftar pangaloaran selama sebulan bhakal aman pesse jareya sobab sampeyan la oneng kammah pesse kodhu kaloar kammah pesse kodhu masok. Lastarennah paneka, sampeyan kodhu badha tabungan se terro ghabay investasi. Misallah terro deposito neng Bank otaba ngangghuy investasi emas otaba saham bein manabi sampeyan oneng portofolio. Jareya kodhu ajherin melannah penting ghabay masa depan, amargha pesse neka kodhunnah pelakoh ghabay nyareh pesse laennah. Hal jareya, sopaja sampeyan ghaduwan dhi' andilhi' otabah paponapah pangaterronnah dalam jangka lanjhang.

Emotion: happy
Parkara seddhi areya banne ghun marghana eghinaghi mate. Banne. Seddhi areya bisa dateng bila’a bhai maske dalem kabada’an lakar ta’ mekkere pa-apa. Keng la seddhi dayya ro. Bisa seddhi polana ta’ ekancae pole bi’ kanca se semma’. Se bisa eyajhak acareta bi’ nanges bhareng. engko’ perna ta’ eyangghep kanca pole bi’ tang kanca semma’. Marghana tang kanca areya manglo engko’ ban-sromban. Maske sala, engko’ pagghun pasra polana tang kanca areya ta’ kenneng eyalose. Ecacae bi’ oca’ se lakar bhender. Engko’ terro ngoca’a apa se epanglo ka engko’ jiya ta’ bhender. Engko’ ta’ ngala’ ser-seranna. Ma’ sampe’ dayya ro polana sangghu engko’ semma’ bi’ ser-seranna. Jha’ reng aba’en dhibi’ se ngennalaghi engko’ ka ser-seranna. Engko’ la-mala ta’ ngerem pessen pa-apa. Alasan laenna, polana ser-seranna reya segghut atanya engko’ mon tatemmo bi’ tang kanca semma’ reya. La ghan jiya, tang kanca semma’ reya manglo jha’ engko’ reya bada pa-apa. Seddhi engko’ polana sajjhek parkara jiya, tang kancah semma’ majhau. Sampe’ esapa ta’ nyapa.

Emotion: sad
Senyatannah hal se kodhu sadhajana onenge terotamanah pasangan ngodeh se ghi' buruh amantan engghi ka' dhinto program kehamilan se kodhu ampon e siap aghin sareng sadhajana tarotama lakek bineh. Mela dhari jareya manabi kulah se saranaghin dhari anak pertama ka anak se lanjuddeh neka kodhu badah betessah minimal sarah jareya 2 taon. Tapeh SE paleng lebbhi sae pole neka jarakna 5 taon sopajha anak neka lebbhi siap pole. Nengale hal kadhineka, sampeyan kodhu taoh lebbhi jellas pole sopajha lakek ban bineh nekankodhi siap se paleng otama. Se lebbhi sae pole neka dhalam hal kesehadhen, mental, ekonomi, aneka kodhu e seap aghin sopajha lebbhi massaknpole ban lok maghabay dhibunnah dhalem settong roma tangga. Mela dhari ka'dhinto sampeyan se ghaduwan program terro ghaduwan anak, tore se kadhuwa' andik masa depan se lebbhi sae pole. Ngalaheraghin anak se cerdas neka butoh kematengan pekkeran antara Ebhu ban Rama nah se sae.

Emotion: surprise
Enga` pole pas neng stasiun panengnga kabhuru la e ampet sara pas neng dalem kereta api, engko` jhujjhu kemmi. Terro akemmi e stasiun se pas ambu, degghi` tako` edhinaaghi, ye akhirra e ampet lun sampe` stasiun se pajhet engko` ambu. Mare ruwa pas ambu langsung engko` ka arahna toilet. Padahal kan la paddhang mun bede ghambhar lake` ben bini`. Tape nyamana reng la kabhuru pas kasoh kiya, engko` salah maso`. Sela salah maso` de` ade`na tacengnga`. ben ta` langsung ngalle, nengenneng lun. "Begh ma` manjhang kabbhi wa ye". Pekker engko` kiya ma` lalake` kiya se e dalem. Sampe` bede se alenga` kiya pak bapakna apa ye gi` ngode ta` taolah. Pas sadar langsung ngalle engko`, toduslah engko`. Tape ye beremma pole, kan ta` kenal. Jhe` pekkerlah.

Emotion: shame
Bede beberapa faktor se asababaghi oreng ampo tako`an se bih lebbih pas jeriya eghighiri sakone`, padahal orengnga la omor kepala duwe` misalla. Pertama, bisa dhaddhi oreng jeriya ta` pernah eghighiri sakale saomorra ben reng tuana otabe lingkungan e siktarra, panengnga anakna reng soghi (faktor polana harta). Kaduwe` jeriya ta` pernah odi` e lingkungan se korang bhagus ghebey perkembangan mentalla anak. Katello` bisa dhaddhi ye jeriya justru ghampang tako` mun eghighiri panengnga ampo eghighiri sara ben reng tuana sehingga dhaddhi tako`an sampe` raja. Kaempa` oreng ruwa endi` salah se raja dhaddhi tako` se eghighirena ben oreng se ngighir jeriya. Bannya` faktor se bisa dhaddhi sababbha.

Emotion: fear
Lebat dalem bakto mangkatdha ngajhar ka sakola'an engko' lebat dalem polana elowar macet. Tape tamba apegghellan amargha e dalem teppa' neng lorong kenni' oreng asapedaan pada ta'enda' ngala. Aherra ebudina ler keleran ban ta' bisa lebat. Settongnga na'-kana' ngoda se theng-salethengan ban settongnga oreng ajhuwalla ajam. Se kaduwa ta' apokpak keng pas dek-ngadek pada ta' enda' nyorot, ya aherra pas lebbiyan maso macet se elowar. Lebbi dari satengnga jham engko' e lorong kenni' jiya ban dhala ojang kabbhi. Banni ghun engko' se pegghel sakabbhinna oreng ngamok ka na'-kana' ngoda se theng-salethengan ghella' ban aherra enda' ngala. Arapa jha' ngalaa dari ghella' sepate' jiya ma'le ta' dhaddhi macetdha.

Emotion: angry
Jumas setiyah riyah tojuk neng kellas empak SD, mon nak-kanak gik SD deiyeh riyah biasanah osom se nyamanah cinta monyet otabeh senneg dek kancah binek'en. Jumas deri abit lakar senneng ben terro dek Dita, polanah Dita riyah anak'en penter, raddhin ben cerewet deddhi mon bedeh Dita riyah rassanah ramme lok toman seppeh. Jumas riyah pas ceretah dek kancah lakek'en mon deri abit terro dek Dita ben terro nembak Dita makle endek deddhi pacarrah. Aherrah kancanah Jumas jiyah nolongen Jumas gebey nembak Dita teppak neng kellas pas jhem tadek gurunah. Kellas teppak jiyah jhem pengajheren terakher gurunah kiyah lok masok, Jumas pas jiyah mberrik coklat dek Dita ben ngocak mon Jumas senneng dek Dita. Kabbhi kancah kellasah ajhelling ben atuwat kabbhi apapole se binek. Dita todus polanah ejhelling kancanah ben ecoh-kocoh. 

Emotion: shame
Kulah toman sareng mbak kulah entar ngakan neng mie terkenal se badha neng Bhangkalan. Teppak jyah lakaran malem sabtoh ruah ban pole lakar la rammeh kabadha'annah. lajuh kulah adhan dhan ghellun teppak sore jyah ban lajuh yap siyap mangkat sareng tang mbak ban tang penakan se ghi' kanak ruah. kulah badha neng lokasi jyah saketar pokol 5 duh cek rammennah, ban akherrah la capok etaneng kyah. Kulah ngakan mie jeh badah oreng se nengale ban oreng paneka jareya akadhi kennal la ampon abit ruah roh. San neka nyandher ka kulah ternyata jyah tang kancah dhibi' sampek kulah ngejjhit ajyah nyapah sambih bingong wkwkw. 

Emotion: surprise
Takerjhat polana tang taretan ban tang oreng towa ngoca' menta'a tang ser-seran se la toman esambi ka roma ban segghut jar-kalenjar bhareng maso engko'. Engko' epabhakala pas esoro jha' bit-abit. Areya hadiya se lowar biyasa ban se ta' eka-sangka maso engko'. Bila pole andi' eketdhan bhaghus maso oreng se paleng ekasennengnge, oreng se paleng ekaneserre, ban se paleng ekakerrong bhan are. Se lebbi masenneng, bagina taretan asiyap pesse 2 jutaan kaangghuy ba-ghiba se aropa lamare, kasor, ban dipan tor ta' loppa parabhut dapor ban angghuyan. Ba-ghiba kaangghuy lamaran pada la ghenna' ekarena. Areya hadiya paleng raja se toman ekaolle engko' dalem odi' ban bhakal ekaenga' kantos towa 

Emotion: surprise
Engko' ta' nemmone mon bada reng bine' se ta' enda' kalakowanna reya ekala' lakena. Reng bine' reya kadhang bada se lakar ta' enda' mon lakona reya ekalako lakena. Parkara jiya banne parkara raja, koca'en. Reng bine' jiya sabellun apolong kabin bi' reng lake' jiya, ngoca' jha' lakona reya ghun neng roma otaba terro neng romana bhai. Senga' amassa', atana', nyapowan, ban merse'e bharang se kotor neng romana. Reng bine' jiya aghighir dhing lakena nolonge merse'e romana. Koca'en areya bagiyanna. Ta' patot lakena reya epanyapowan otaba ra-ngora pereng. Ta' sala lakar mon dayya lakena. Mon bisa elako bhareng kan olle nyaman neng kalowargana. Oca' papada areya lakar kodhu ejhunjhung sabelun oreng reya apolong bhareng. Atedung bhareng. Se kalowar pas apa? Masa' mon dhibi'en sake' pagghun alakowa mon banne lakena se alako neng romana. Nyaman mon andi' pasorowan.

Emotion: angry
Oreng neng Illinois berhasil olle hadiah undian sebennyak 1,3 Milyar dolar AS otabeh Rp19,8 triliun. Penyelenggara undiannah, Mega Milions, ngumumaghi pemenang undian 12 angka jiah teppak Sabtoh 30 Juli 2022. Nomor pemenangah jiah 13-36-45-57-67 bik Mega Ball 14. Nilai akher jackpot lebbi tegghi deri perkiraan se edhesar deri penjualan aktual, kocak eng perusahaan undian AS. Tiket pemenangah e belih neng sittong pom bensin Speedway neng Des Plaines, ra kerah 22 mil amotoran dek berek eng tasek Chicago, kocak eng Lotre Illinois. Informasi tentang sapah se melleh tiket jiah lok dhulih toron sampe Sabtoh lagghuh deri se pengumuman e siaraghi Jumat malem.

Emotion: happy
Lakar teppak ka salopot tang keluargha jyah kadok wkwkwk. Ongghu lak nyana manabi e berrik kejudhen kadineka ban senneng sarah ruah. Daddhi caretana kulah e e prank ruah ala ala sareng tak kaloargha. Dha' adha'eng neka ebhu sareng rama reh e sareh neng roma sobhung oreng pas tangennah tedhung. Lah kulah ka dhepor jughan sobung pa sapah. Akherrah a sarabhan ban ngenom teh gellun neng dhepor. Lok curiga sekaleh, ban kaula lajuh masok ka kamar. Kulah ngedingahin musik spotify ruah sampe' para' nyedde'eh. Nah ma' pas dha' neka kan terro tedhunga ruah, pas ngeding neng luar neka semmoh rmmeh e sangghu ebhu ban rama jyah la dhateng ruah dhari pasar otaba dhari dimmah jyah. Eh ternyata, ghu taonnah patang kejendhar la ampon rammeh sarah neng luar salah bedeh balonnah pas nyomet mercon kratak neng kamar hahahaha, ban pole se deteng neka bocil sadhaja.

Emotion: surprise
Engko’ andi’ kanca nyamana Heni. Heni oreng Pangleghur. Bisa eyajhak jhalan. Perna dayya engko’ ngajha’kjhalan ka Sorbhaja. Engko’ ngajhak polana engko’ tao jha’ Heni reya ghun peggha’ bi’ ser-seranna. Tako’ orengnga sossa ros-terrosan neng romana dhaddhi engko’ ngajhak. Engko’ akanca’an bi’ Heni molae dari ghi’ sakola esde. Dapa’ ka Sorbhaja, teppa’ eyada’en labang maso’ TP, bada oreng se omorra abak towa. Oreng jiya asaragaman satpam. Celleng-celleng attas baba. Satpam jiya nyoro Heni scan barkot Peduli Lindungi. Polana katon rowwet ka Heni, aherra Heni aghighir. Kopengnga Heni ta’ kowat ngedingaghi satpam se dari ghella’ maksa Heni. Mon engko’ polana andi’. Keng bakto jiya engko’ ngamala ka Heni soro download ghallu sakejjha’. Keng pagghun nyam-ngaranyam. Ta’ tegha ban tako’ enger, aherra engko’ bi’ Heni soro dhuli maso’. Neng dalem, Heni pagghun ngaranyam.  

Emotion: angry
Nge prank manossah nekah lakar le cek sarannah manabi ekelakoh den beden. Manabi dhari paneka bannyak hal se lok bisa e kaareb pole mon sapek ngalakoh oreng. Nge prank paneka lok anapah manabi ghabay con locon napah pole ghabay settong hal se ghaduwan makna se sae ka reng laen. Tapeh manabi sampeyan ngalakoh oreng neka dhan badhan ban pole sampe' maghabay jariah kenneng lokah otaba badha pa apah, aneka se paleng bahaya sarah. Sebab hal jareya lok bisa e seporah pole manabi ngakan ka nyabennah oreng. Daddhi manabi ngalakoh jareya bhi' sabenderreh bein jha' sampek ngalakoh oreng dhan badhan tor lok bisa ngontrol badhan dhibi'.

Emotion: surprise